18. december 2019

**GC2/Vidi styregruppemøde - Referat**

Skypemødet blev afholdt den 11. december 2019 kl. 9-11.

# Dagsorden

1. Godkendelse af dagsorden
2. Godkendelse af referat
3. Forening eller ej?
4. Fremvisning af GitHub Wiki og Issue Tracker.
5. Ændringsønske-skabelonen
6. E-mail liste
7. Brugergruppen - brugergruppemøde, sted og forplejning, dagsorden, kommunikation, mv.
8. Eventuelt
9. Næste møde

# Deltagere

* Allan Gyldendal Frederiksen, Syddjurs Kommune, agf@syddjurs.dk
* Lars Klindt Mogensen, Geopartner, LKM@geopartner.dk
* Mikkel Kappel, COWI, MKAP@cowi.com
* Jesper Gaardboe Jensen, Geo Fyn, jgj@geofyn.dk
* Martin Høgh, MapCentia, mh@mapcentia.com

# Afbud

* Lars Dalgaard, Ballerup Kommune, ldg@balk.dk

# Ad. 1: Godkendelse af dagsorden

Dagsorden blev godkendt.

# Ad. 2: Godkendelse af referat

Referat blev godkendt.

# Ad. 3: Forening eller ej?

Der var enighed om, at vi ønsker at stifte en forening.

Planen er, at vi vil indkalde – hurtigst muligt efter godkendelse af nærværende referat – til en stiftende generalforsamling på det planlagte brugergruppemøde den 30. januar 2020.

Der var enighed om, at generalforsamlingen bør opdeles i en formel del (godkendelse af regnskab og valg af bestyrelse, mv.), samt en del til vidensdeling, drøftelse af udviklingsønsker, oplæg fra brugerne og udviklere, mv.

Martin vil godt være kasser, men det skal undersøges, hvad der kræves i forhold til underskrift af årsregnskab, mv. Martin undersøger muligheder til styring af økonomien. Der er flere program-alternativer, bl.a. economics.

Jesper undersøges, hvordan QGIS Brugergruppe Danmark og GeoMidt har gjort, herunder også bestyrelsessammensætning, roller, mv.

Af QGIS Brugergruppe Danmarks årsregnskaber, fremgår det, at der underskrives af dirigent, alle bestyrelsesmedlemmer, samt en uafhængig revisor (Kristian Loftlund, LE34). Ligeledes fremgår det af hjemmesiden at der arbejdes med formand, næstformand, sekretær, kasserer, medlemmer og suppleanter i bestyrelsen.

Jesper vil lave et udkast til vedtægter for foreningen. Martin sender logo til Jesper.

# Ad. 4: Fremvisning af GitHub Wiki og Issue Tracker

GitHub blev fremvist, mere præcist Github.com/mapcentia/vidi og Github.com/mapcentia/gc2.

Wiki og Issues blev gennemgået. Det er meningen, at Wiki skal anvendes til indberetning af (større) ændringsønsker, mens Issues skal anvender til mindre udviklingsopgaver (der kan være flere udviklingsopgaver for ændringsønskerne).

Der var enighed om, at vi skal passe på, at det ikke bliver uoverskueligt.

Martin fortalte, at det også er muligt at lave en hjemmeside visning med mappestruktur mv. i GitHub. Det kan være meget relevant i forbindelse med foreningen, da vi så har et sted at lægge dagsordener, referater, årsregnskaber, vedtægter, mv.

Martin vil kigge lidt på mulighederne, samt lave pixier og vejledninger.

Der var enighed om, at der skal være et punkt på dagsordenen på den stiftende generalforsamling, hvor det gennemgås, hvordan man ”kommer på Github”, oprettes en bruger, ændringsønsker, mv.

Vi aftalte, at vi sender vores GitHub account oplysninger til Martin, så vil han give os de nødvendige roller.

Martin vil oprette en organisation til GC2/Vidi projektet.

# Ad. 5: Ændringsønske-skabelonen

Martin opretter et ændringsønsker med et oplæg til skabolon.

# Ad. 6: E-mail liste

Martin opretter en e-mail liste for brugergruppens medlemmer.

# Ad. 7: Brugergruppen - brugergruppemøde, sted og forplejning, dagsorden, kommunikation, mv.

Der skal afholdes et brugergruppemøde den 30. januar 2020. Målet er at det bliver en stiftende generalforsamling.

Jesper kigger på indkaldelsen til QGIS Danmarks generalforsamlinger for inspiration.

Mikkel reserverede et lokale hos COWI’s Vejlekontor 30. januar 2020 kl. 10-15. Lokale og forplejning vil koste ca. 100 kr. pr. person.

Martin og Mikkel håndterer betaling i første omgang, som så evt. kan viderestilles til foreningen.

Vi blev enige om, at den stiftende generalforsamling kunne udbredes på LinkedIn.

Vi skal huske tilmelding og sidste frist. Doodle kan evt. anvendes.

# Ad. 8: Eventuelt

Der var ikke noget til eventuelt.

# Ad. 9: Næste møde

Skype-møde torsdag den 9. januar 2020 kl. 13-15.

Emner:

* Oplæg til vedtægter
* Dagsorden til brugergruppemødet
* Forening – roller, bestyrelse, mv.
* Status på e-mail liste og GitHub.
* Status på forplejning.
* Skal den stiftende generalforsamling udbredes på LinkedIn