10. januar 2020

**GC2/Vidi styregruppemøde - Referat**

Skypemødet blev afholdt den 9. januar 2020.

# Dagsorden

1. Godkendelse af dagsorden
2. Godkendelse af referat
3. Udkast til vedtægter
4. Brugergruppemøde og stiftende generalforsamling
5. Fremvisning af GitHub Wiki og Issue Tracker, samt e-mail liste
6. Eventuelt
7. Næste møde

# Deltagere

* Allan Gyldendal Frederiksen, Syddjurs Kommune, agf@syddjurs.dk
* Lars Dalgaard, Ballerup Kommune, ldg@balk.dk
* Mikkel Kappel, COWI, MKAP@cowi.com
* Jesper Gaardboe Jensen, Geo Fyn, jgj@geofyn.dk
* Martin Høgh, MapCentia, mh@mapcentia.com

# Afbud

* Lars Klindt Mogensen, Geopartner, [LKM@geopartner.dk](mailto:LKM@geopartner.dk)

# Ad. 1: Godkendelse af dagsorden

Dagsorden blev godkendt.

# Ad. 2: Godkendelse af referat

Referat blev godkendt.

# Ad. 3: Udkast til vedtægter

Udkast til vedtægter blev nu drøftet.

Jesper vil tilrette udkastet og rundsende dette igen til styregruppen.

Det er planen, at det skal medsendes endelig indkaldelse til brugergruppemødet den 30. januar 2020.

# Ad. 4: Brugergruppemøde og stiftende generalforsamling

Vi brugte nu tid på det kommende brugergruppemøde den 30. januar 2020, som også bliver en stiftende generalforsamling for GC2/Vidi brugergruppen.

Jesper påtager sig dirigentrollen og Allan referentrollen på dagen.

Der var enighed om, at dagen skal deles i 2, nemlig brugergruppemødet og den stiftende generalforsamling. Martin og Jesper laver et oplæg til dagsorden og rundsender til styregruppen.

Input til brugergruppemødet:

* Martin vil fortælle om sidste nyt på udviklingssiden i projektet, herunder fx konfliktsøgningen.
* Martin vil fortælle om status på e-maillisten, samt GitHub som vil blive demonstreret (optimalt bør en pixi-vejledning udarbejdes om brugeroprettelse, hvor ting er placeret, hvorledes processen med indberetning af større ændringsønsker, mv.).
* Der var enighed om, at det er vigtigt, at der på brugergruppemødet er afsat tid til præsentation af cases fra brugerne. Allan vil fortælle om en cases fra Syddjurs Kommune på brugergruppemødet.

Vi drøftede nu revisoropgaven, hvor der skal udpeges en for 2020 på generalforsamlingen. Vi blev enige om, at alle undersøger om der kunne være en i deres netværk, som kunne påtage sig opgaven.

Brugergruppemødet og den stiftende generalforsamling vil blive afholdt på COWI’s Vejle kontor. Af hensyn til lokalestørrelse og forplejning skal indkaldelsen suppleres med en Doodle, som giver mulighed for at få et overblik over, hvor mange der deltager.

# Ad. 5: Fremvisning af GitHub Wiki og Issue Tracker, samt e-mail liste

Martin fremviste nu sit arbejde på GitHub og fortalte om status på e-mail listen. Det skrider fremad og ser lovende ud.

Der er oprettet følgende GitHub organisation: <https://github.com/gc2vidi>

Vi starter op med at anvende repositories med markdown-filer (fremfor Wiki). Disse kan evt. offentliggøres som egentlig hjemmeside på et senere tidspunkt, se eksempel: https://gc2vidi.github.io/RFC/2%20Vidi%20moduler%20skal%20kunne%20undlade%20at%20trigge%20deaktiveringsevents

Martin har anmodet OSGeo om at få lov til at oprette en e-mail liste hos dem.

# Ad. 6: Eventuelt

Der var ikke noget til dette punkt.

# Ad. 7: Næste møde

Styregruppemøde (Skype) tirsdag den 21. januar 2020.

Brugergruppemøde og stiftende generalforsamling den 30. januar 2020.