21. januar 2020

**GC2/Vidi styregruppemøde - Referat**

Skypemødet blev afholdt den 21. januar 2020 kl. 13-14.30.

# Dagsorden

1. Godkendelse af dagsorden
2. Godkendelse af referat
3. Brugergruppemøde og stiftende generalforsamling
4. Eventuelt
5. Næste møde

# Deltagere

* Allan Gyldendal Frederiksen, Syddjurs Kommune, agf@syddjurs.dk
* Lars Dalgaard, Ballerup Kommune, ldg@balk.dk
* Lars Klindt Mogensen, Geopartner, LKM@geopartner.dk
* Mikkel Kappel, COWI, MKAP@cowi.com
* Jesper Gaardboe Jensen, Geo Fyn, jgj@geofyn.dk
* Martin Høgh, MapCentia, mh@mapcentia.com

# Ad. 1: Godkendelse af dagsorden

Dagsorden blev godkendt.

# Ad. 2: Godkendelse af referat

Referat blev godkendt.

# Ad. 3: Brugergruppemøde og stiftende generalforsamling

Udkast til vedtægter blev kort drøftet. Der var enighed om at §4 bør ændres.

Fra:

§ 4: Som medlem betales et kontingent, der bl.a. anvendes til lokaleleje, forplejning, vedligeholdelse af kildekode og finansiering af fællesinitiativer fx større udviklingsprojekter.

Til:

§ 4: Som medlem betales et kontingent, der skal anvendes til lokaleleje og forplejning til arrangementer fx brugergruppemøder og generalforsamling, vedligeholdelse af den centrale kildekode, løbende opdatering af de Open Source komponenter som projektet er baseret på, dokumentation og kommunikation af nye versioner, samt finansiering af fællesinitiativer fx større udviklingsprojekter.

Vi brugte nu tid på det kommende brugergruppemøde den 30. januar 2020, som også bliver en stiftende generalforsamling for GC2/Vidi brugergruppen.

Jesper påtager sig ordstyrer/dirigentrollen og Allan referentrollen på dagen.

Programmet for dagen ses her:

10.00-10.30: Velkomst med morgenbrød og kaffe/te

**Brugergruppemødet**

10.30-11.20: Sidste nyt i forhold til videreudvikling af GC2/Vidi

11.20-11.35: Cases fra brugerne: Allan fra Syddjurs Kommune viser, hvordan de anvender GC2/Vidi

*11.35-11.45: Pause*

11.45-12.15: Fremvisning af GitHub til vidensdeling, opsamling af udviklingsønsker,

dagsordener/referater fra bestyrelsen, mv.

12.15-12.30: Status fra styregruppen

*12.30-13.15: Frokost*

**Stiftende generalforsamling**

13.15-15.00

* Valg af dirigent
* Valg af referent
* Baggrund for initiativet om stiftelse af en forening
* Godkendelse af vedtægter
* Fastsættelse af kontingent for medlemmer
* Valg af bestyrelse
* Valg af revisor
* Eventuelt

Allan og Martin vil deles om punktet ”Fremvisning af GitHub til vidensdeling, opsamling af udviklingsønsker, dagsordener/referater fra bestyrelsen, mv.”. Det vil blive splittet op i oplæg om tanker om informationsflow i gruppen, og gennemgang af GitHub funktionalitet

Jesper fik en række input til punktet ”Status fra styregruppen”, bl.a. sondringen mellem MapCentia og GC2/Vidi projektet/foreningen.

Ift. størrelsen på kontingent var der enighed om at foreslå 10.000 kr.

Ift. revisor for 2020 vil vi spørge forsamlingen om der en nogen som vil være revisor, hvis ikke har Lars D. en kandidat fra sin kommune.

# Ad. 5: Eventuelt

Der var ikke noget til dette punkt.

# Ad. 6: Næste møde

Brugergruppemøde og stiftende generalforsamling den 30. januar 2020.